Прва корист од уније показује се у Пољско-литванско-тевтонском рату. Заједничким снагама Пољска и Литванија су 1410. победили Тевтонске витезове у бици код Гринвалда. Дотад су Тевтонски витезови ширили своје територије, а од тада почиње њихов лагани пад. нова пољско-литванска династија Јагеловића наставила је да шири територије следећих декада. До краја XV века Јагеловићи су поред Пољске и Литваније владали и у Бохемији и Мађарској. Тиме су успоставили власт у Централној и готово читавој Источној Европи. Отоманска империја је победом код Мохача 1526. дошла у посед највећег дела Мађарске, а Јагеловићи престају владати Мађарском и Чешком. Турци су од тога времена постали претећа опасност у срцу Европе.